Otto Schultze

Otto Schultze (11 Mei 1884 – 22 Januari 1966) adalah seorang Laksamana Jerman dalam Kriegsmarine semasa Perang Dunia II dan penerima pingat Pour le Mérite semasa Perang Dunia I. Pingat Pour le Mérite merupakan darjah tentera tertinggi Kerajaan Prusia untuk askar Jerman sehingga pengakhiran Perang Dunia I. Selaku komander U-boat semasa Perang Dunia I, beliau telah dipuji dengan menenggelamkan 53 buah kapal dagang yang berjumlah 132,567 tanan berdaftar kasar, dan HMS Falmouth yang bersesaran .

Biografi
Schultze menyertai Kaiserliche Marine (Tentera Laut Imperial) pada 7 April 1900 sebagai seorang Seekadett (kadet laut). Beliau pada mulanya bertugas atas SMS König semasa Perang Dunia I sebelum bertukar ke pasukan U-boat pada 1915, mengambil alih pemerintahan U-63. Beliau melepaskan pemerintahan U-63 pada pertengahan Disember 1917. Beliau kemudian berkhidmat sebagai pegawai staf pertama  Panglima U-boat di Laut Mediterranean. Pada masa yang sama, beliau menyandang jawatan Ketua I. U-Boot-Flottille (Flotila Pertama U-boat). Pada zaman antara perang, beliau memegang beberapa jawatan staf. Dari September 1927-September 1929, beliau merupakan pemerintah kapal SMS Elsass. Pada Oktober, beliau mengambil alih pemerintahan Marinestation der Nordsee (Stesen Tentera Laut Utara). Beliau telah dinaikkan pangkat ke Vizeadmiral pada 1934 dan ke Admiral pada 1936 sebelum bersara pada 1937. Apabila Perang Dunia II meletus, beliau diaktifkan semula ke perkhidmatan tentera sebagai Panglima Tentera Laut Jerman di Perancis dari Mac 1941 hingga Ogos 1942 sebelum bersara semula pada 30 September 1942 dengan pangkat Generaladmiral.

Tarikh kenaikkan pangkat 
 Seekadett - 7 April 1900
 Fähnrich zur See - 19 April 1901
 Leutnant zur See - 27 September 1903
 Oberleutnant zur See - 21 Mac 1903
 Kapitanleutnant - 22 Mac 1910
 Korvettenkapitan - 28 April 1918
 Fregattenkapitan - 1 April 1925
 Kapitän zur See - 1 Januari 1928
 Konteradmiral - 1 April 1931
 Vizeadmiral - 1 Oktober 1934
 Admiral - 1 Oktober 1936
 Generaladmiral z.V. - 31 Ogos 1942

Anugerah kebesaran
 Iron Cross (1914) Kelas 1
 Knight Cross Darjah Kerabat Diraja Hohenzollern berserta Pedang
 Pour le Mérite (18 Mac 1918)
 Knight Cross Kelas 2 House and Merit Order of Peter Frederick Louis berserta Pedang
 Pingat Semat Iron Cross (1939) Kelas 2
 War Merit Cross, Kelas 2 dan Kelas 1 berserta Pedang
 German Cross warna Perak pada 31 Ogos 1942 selaku Generaladmiral dan Panglima Tentera Laut Jerman Perancis
 Bintang Gallipoli ("Iron Crescent", Empayar Uthmaniyah)

Rujukan
Petikan

Bibliografi

Hildebrand, Hans H. and Henriot, Ernest (1990a). Deutschlands Admirale 1849-1945 Band 3: P-Z (in German). Biblio Verlag. Osnabrück. .

Pautan luar

Kelahiran 1884
Kematian 1966
Laksamana Tentera Jerman
Orang Jerman
Perang Dunia Kedua
U-Boot